Systém riadenia a implementácie operačného programu INTERACT II na programové obdobie 2007 – 2013, verzia 1.2

1.	V časti Úvod, str. 2, posledný odsek pred časťou 1 Priority programu sa upravuje nasledovne:

"Operačný program INTERACT II  je financovaný z Európskeho fondu regionálneho rozvoja (ďalej len „ERDF“) vo výške 30 154 277 EUR (bez zohľadnenia zapojenia Spolkovej republiky Nemecko do programu). K príspevku z ERDF je priradené 15% spolufinancovanie vo výške 5 321 343 EUR (bez zohľadnenia zapojenia Spolkovej republiky Nemecko do programu) formou národných príspevkov členských štátov zapojených do implementácie operačného programu. Celkový rozpočet pre operačný program INTERACT II na programové obdobie 2007 – 2013 predstavuje sumu vo výške 35 475 620 EUR." 

2.	V časti 2.2 Právne predpisy SR sa na konci dopĺňa nová odrážka a text v znení:

" zákon č. 528/2008 Z. z. o pomoci a podpore poskytovanej z fondov Európskeho spoločenstva."
"Právne predpisy SR sa vzťahujú výlučne na riadiaci orgán, sekretariát operačného programu INTERACT II, certifikačný orgán a orgán auditu."

3.	V časti 3 Základné definície a pojmy sa písm. o) upravuje nasledovne:

"o) Monitorovací výbor – orgán zodpovedný za monitorovanie pokroku v realizácii priorít a cieľov stanovených v operačnom programe a za schvaľovanie zmien v operačnom programe. Je zložený zo zástupcov riadiaceho orgánu pre operačný program a zástupcov členských štátov zúčastnených na programe. Zabezpečuje účasť členským štátom na programe a ochranu ich záujmov. Zástupcovia certifikačného orgánu a orgánu auditu majú štatút pozorovateľa."

4.	V časti 4.1 Riadiaci orgán sa text prvej odrážky písm. s) upravuje nasledovne:

"overenie formálnej správnosti, ktoré zahŕňa overenie pravdivosti, kompletnosti, správnosti vyplnenia žiadosti o platbu a finančnej správy a overenie zhody písomnej a elektronickej verzie žiadosti o platbu,"

5.	V časti 4.3 Certifikačný orgán sa text prvej odrážky písm. k) (i) upravuje nasledovne:

"overenie formálnej správnosti, ktoré zahŕňa overenie pravdivosti, kompletnosti, správnosti vyplnenia žiadosti o platbu a finančnej správy a overenie zhody písomnej a elektronickej verzie žiadosti o platbu,"

6.	V časti 5.1 Viacročný pracovný program/ročný plán práce sa v prvom odseku v poslednej vete vypúšťa text "v Lisabone v dňoch 28 – 29.5.2008". 

7.	V časti 7.2.1 Platby z Európskej komisie sa v časti Zálohová platba z Európskej komisie upravuje znenie tretieho odseku nasledovne: 

"V súlade s čl. 82 nariadenia Rady (ES) č. 1083/2006 zálohová platba na operačný program je rozdelená na tri rozpočtové roky – 2 % z príspevku ERDF na operačný program v roku 2007, 3 % v roku 2008 a 4 % v roku 2009." 

8.	V časti 7.2.1 Platby z Európskej komisie sa posledné dva odseky upravujú nasledovne:

"V prípade systému refundácie sa prostriedky ERDF a národných príspevkov členských štátov prijímateľom poskytujú na základe žiadosti o platbu. Každú žiadosť o platbu vyhotovuje prijímateľ v dvoch origináloch, pričom jeden originál zostáva u prijímateľa a druhý originál žiadosti o platbu predkladá kontrolórom ustanovených podľa čl. 16 nariadenia Rady (ES) č 1080/2006 a následne riadiacemu orgánu a certifikačnému orgánu. 
Každá platba prijímateľovi je realizovaná v EUR."

9.	V časti 7.2.2 Vrátenie finančných prostriedkov od prijímateľa sa v písm. d) vypúšťa text "..., to sa nevzťahuje na prijímateľov zo Slovenskej republiky;". 

10.	V časti 7.2.2 Vrátenie finančných prostriedkov od prijímateľa sa vypúšťa písm. e). Doterajšie písm. f) sa označuje ako písm. e).

11.	V časti 7.2.2 Vrátenie finančných prostriedkov od prijímateľa sa text štvrtého odseku upravuje nasledovne:

"Vrátenie finančných prostriedkov oznamuje prijímateľ riadiacemu orgánu. Prijímateľ zasiela oznámenie o vysporiadaní finančných vzťahov (príloha 8) do 10 pracovných dní odo dňa uskutočnenia úhrady prostriedkov v súlade s výpisom z bankového účtu, prípadne dokladu rovnocennej dôkaznej hodnoty. Prílohou oznámenia o vysporiadaní finančných vzťahov je výpis z bankového účtu, prípadne doklad rovnocennej dôkaznej hodnoty."

K textu "dokladu rovnocennej dôkaznej hodnoty" sa pripája poznámka pod čiarou č. 8 v znení: "doklad rovnocennej dôkazovej hodnoty určí riadiaci orgán po dohode s hosťujúcou inštitúciou prijímateľa – kontaktného bodu  operačného programu INTERCAT II v súlade so systémom, ktorý používa príslušný štát pre programy a projekty európskej teritoriálnej spolupráce" 

12.	V časti 7.3 Systém účtov, bod 5. Účet prijímateľov – (orgán auditu, certifikačný orgán) sa upravuje nasledovne:

5. Účet (účty) prijímateľa - štátna rozpočtová organizácia 
•	osobitný mimorozpočtový účet pre prostriedky ERDF a prostriedky národných príspevkov členských štátov vrátane prostriedkov štátneho rozpočtu na spolufinancovanie vedený v Štátnej pokladnici, na ktorom sa operácie vykonávajú v súlade s § 10 zákona č. 291/2002 Z. Z. o Štátnej pokladnici a o zmene a doplnení niektorých zákonov v znení neskorších predpisov. Tento účet slúži na prijatie prostriedkov ERDF a prostriedkov národných príspevkov členských štátov vrátane prostriedkov zo štátneho rozpočtu  na spolufinancovanie formou refundácie a zálohových platieb;
•	účet/účty nie sú úročené a sú vedené v EUR.

13.	V časti 7.4.2 Systém zálohovej platby pre prijímateľov prostriedkov z prioritnej osi 1 – riadiaci orgán/sekretariát operačného programu INTERACT II a prijímateľov z prioritnej osi 2, sa bod 1 upravuje nasledovne:

1.	Prijímateľ vypracuje žiadosť o platbu – príloha 3a a zostavenú žiadosť o platbu predloží riadiacemu orgánu. Zálohová platba môže byť vyplatená v jednej alebo viacerých tranžiach. 

14.	V časti 7.4.2 Systém zálohovej platby pre prijímateľov prostriedkov z prioritnej osi 1 – riadiaci orgán/sekretariát operačného programu INTERACT II a prijímateľov z prioritnej osi 2, sa bod 3 upravuje nasledovne:

3.	Po vykonaní overenia riadiaci orgán žiadosť o platbu schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu v stanovenom termíne. Následne riadiaci orgán predloží žiadosť o platbu certifikačnému orgánu v termíne do 5 pracovných dní od zaevidovania žiadosti o platbu. 

15.	V časti 7.4.3 Systém refundácie pre prijímateľov prostriedkov z prioritnej osi 1 – kontaktné body operačného programu INTERACT II, sa body 2, 3, 4, 5 a 6 upravujú nasledovne:

2.	Prijímateľ vypracuje dva originály žiadosti o platbu – príloha 3a a jeden originál zostavenej žiadosť o platbu predloží spolu s priebežnou (výročnou) správou o pokroku, ktorej súčasťou je aj finančná správa kontrolórom menovaným podľa čl. 16, ods. 1 nariadenia Rady (ES) č. 1080/2006 na kontrolu. Druhý originál žiadosti o platbu zostáva u prijímateľa.

3.	Prijímateľ predkladá kontrolórom doklady v súlade s národným systémom aplikovaným pre programy a projekty európskej teritoriálnej spolupráce (napr. zoznam účtovných dokladov ako aj všetky účtovné doklady a výpisy z účtu, prípadne doklady rovnocennej dôkaznej hodnoty).

4.	Kontrolór vykoná overenie správy o pokroku, ktorej súčasťou je aj finančná správa, zoznam účtovných dokladov ako aj všetky účtovné doklady podľa čl. 60 nariadenia Rady (ES) č. 1083/2006 a čl. 13 nariadenia Rady (ES) č. 1828/2006, ktoré zahrňuje administratívne overenie a v prípade potreby overenie na mieste. Administratívne overenie pozostáva z overenia formálnej a vecnej správnosti všetkých predložených dokumentov. V rámci overenia formálnej správnosti overí pravdivosť, kompletnosť a správnosť vyplnenia správy o pokroku, ktorej súčasťou je aj finančná správa, a predložených dokumentov. V rámci správy o pokroku vyplní osvedčenie o oprávnenosti výdavkov a v rámci žiadosti o platbu vyplní vyhlásenie kontrolóra s uvedením celkovej sumy overených a schválených výdavkov. Následne celú dokumentáciu zašle späť prijímateľovi na základe zmluvného vzťahu medzi kontaktným bodom operačného programu INTERACT II (hosťujúcou inštitúciou) a kontrolórom. Kontrolóri v prípade potreby vykonajú overenie na mieste, ktorého cieľom je najmä overenie skutočného dodania spolufinancovaných tovarov, uskutočnených prác alebo poskytnutých služieb.

5.	Prijímateľ na základe kontrolórom potvrdenej správy o pokroku a potvrdenej žiadosti o platbu zostavenú žiadosť o platbu spolu so správou o pokroku a zoznamom účtovných dokladov predkladá prostredníctvom IT Management System (Confluence) riadiacemu orgánu. Potvrdenú žiadosť o platbu predkladá prijímateľ riadiacemu orgánu aj v písomnej podobe.

6.	Riadiaci orgán podľa čl. 60 nariadenia Rady (ES) č. 1083/2006 a čl. 13 nariadenia Komisie (ES) č. 1828/2006 vykoná administratívne overenie žiadosti o platbu a celej zaslanej dokumentácie (správa o pokroku, ktorej súčasťou je aj finančná správa, zoznam účtovných dokladov, výpisy z účtu, prípadne dokladov rovnocennej dôkaznej hodnoty). V prípade potreby vykoná aj overenie na mieste. Zároveň overí, či správa o pokroku, ktorej súčasťou je aj finančná správa a žiadosť o platbu bola potvrdená kontrolórom (vypracované a potvrdené osvedčenie o oprávnenosti výdavkov). Administratívne overenie pozostáva z overenia formálnej a vecnej správnosti všetkých predložených dokumentov. V rámci overenia formálnej správnosti overí pravdivosť, kompletnosť a správnosť vyplnenia správy o pokroku, ktorej súčasťou je aj finančná správa, zoznamu účtovných dokladov a žiadosti o platbu. V prípade formálnych nedostatkov vyzve prijímateľa, aby v stanovenom čase odstránil nedostatky. V prípade závažných nedostatkov, alebo nedoplnenia požadovaných údajov v stanovenom čase, žiadosť o platbu zamietne.

16.	V časti 7.4.3 Systém refundácie pre prijímateľov prostriedkov z prioritnej osi 1 – kontaktné body operačného programu INTERACT II, sa bod 8 upravuje nasledovne:

8.	Po vykonaní overenia, ktoré pozostáva z overenia, či výdavky boli skontrolované kontrolórom a či výdavky z pohľadu ako celku boli uplatnené v súlade s viacročným pracovným programom a ročným plánom práce a operačným programom ako celku, riadiaci orgán žiadosť o platbu schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu a vystaví vyhlásenie o overení (príloha 6) v lehote do 15 pracovných dní od zaevidovania žiadosti o platbu. Následne riadiaci orgán predloží žiadosť o platbu spolu s vyhlásením o overení certifikačnému orgánu v termíne do 5 pracovných dní od schválenia úplnej žiadosti o platbu. 

17.	V časti 7.4.3 Systém refundácie pre prijímateľov prostriedkov z prioritnej osi 1 – kontaktné body operačného programu INTERACT, sa v treťom odseku nasledujúcom po bode 10 vypúšťa prvá veta v znení:

"Prijímateľ predkladá kontrolórom menovaným podľa čl. 16, ods. 1 nariadenia Európskeho parlamentu a Rady (ES) č. 1080/2006 záverečnú správu o pokroku, ktorej súčasťou je finančná správa a žiadosť o platbu (záverečnú) spolu so zoznamom deklarovaných výdavkov a výpisov z bankového účtu na kontrolu."

18.	Názov časti 7.4.4 Systém refundácie pre prijímateľov prostriedkov z prioritnej osi 1 – riadiaci orgán a prijímateľov prostriedkov z prioritnej osi 2 upravuje nasledovne na "Systém refundácie pre prijímateľov prostriedkov z prioritnej osi 1 – riadiaci orgán/ sekretariát operačného programu INTERACT II a prijímateľov prostriedkov z prioritnej osi 2".

19.	V časti 7.4.4 Systém refundácie pre prijímateľov prostriedkov z prioritnej osi 1 – riadiaci orgán/sekretariát operačného programu INTERACT II a prijímateľov prostriedkov z prioritnej osi 2, sa text prvého odseku upravuje nasledovne:

"Riadiaci orgán vydá rozhodnutie o použití prostriedkov operačného programu z prioritnej osi 1, resp. prioritnej osi 2 (ďalej len „rozhodnutie o použití prostriedkov“) pre každého prijímateľa (riadiaci orgán, sekretariát programu INTERACT, certifikačný orgán a orgán auditu) osobitne."

20.	V časti 7.4.4 Systém refundácie pre prijímateľov prostriedkov z prioritnej osi 1 – riadiaci orgán/sekretariát operačného programu INTERACT II a prijímateľov prostriedkov z prioritnej osi 2 sa body 2 a 3 upravujú nasledovne:

2.	Prijímateľ zostaví žiadosť o platbu – príloha 3a a zostavenú žiadosť o platbu spolu so zoznamom deklarovaných výdavkov, zoznamom účtovných dokladov, výpismi z účtu, prípadne dokladmi rovnocennej dôkaznej hodnoty a ostatnými účtovnými dokladmi predkladá riadiacemu orgánu.

3.	Riadiaci orgán zaeviduje žiadosť o platbu a podľa čl. 60 nariadenia Rady (ES) č. 1083/2006 a čl. 13 nariadenia Komisie (ES) č. 1828/2006 zabezpečí vykonanie administratívneho overenia všetkých zaslaných dokladov prijímateľom. V prípade potreby vykoná aj overenie na mieste. Administratívne overenie pozostáva z overenia formálnej a vecnej správnosti žiadosti o platbu. V rámci overenia formálnej správnosti overí pravdivosť, kompletnosť a správnosť vyplnenia žiadosti o platbu. V prípade formálnych nedostatkov vyzve prijímateľa, aby v stanovenom čase odstránil nedostatky. V prípade závažných nedostatkov, alebo nedoplnenia požadovaných údajov v stanovenom čase, žiadosť o platbu zamietne. 

21.	V časti 7.4.4 Systém refundácie pre prijímateľov prostriedkov z prioritnej osi 1 – riadiaci orgán/sekretariát operačného programu INTERACT II a prijímateľov prostriedkov z prioritnej osi 2 sa bod 5 upravuje nasledovne:

5.	Po vykonaní overenia, ktoré pozostáva z overenia, či výdavky z pohľadu ako celku boli uplatnené v súlade s viacročným pracovným programom a ročným plánom práce a operačným programom ako celku, riadiaci orgán žiadosť o platbu schváli, neschváli, pozastaví (do času odstránenia identifikovaných nedostatkov) alebo ju zníži o relevantnú sumu a vystaví vyhlásenie o overení (príloha 6) v lehote do 15 pracovných dní od zaevidovania žiadosti o platbu. Následne riadiaci orgán predloží žiadosť o platbu spolu s vyhlásením o overení certifikačnému orgánu v termíne do 5 pracovných dní od schválenia žiadosti o platbu.

V prípade prijímateľa – riadiaceho orgánu je potrebné zabezpečiť funkčnú nezávislosť a oddeliteľnosť funkcií zamestnancov riadiaceho orgánu, ktorí zodpovedajú za vypracovanie žiadosti o platbu a zamestnancov zodpovedajúcich za vypracovanie vyhlásenia o overení.

22.	V časti 7.4.4 Systém refundácie pre prijímateľov prostriedkov z prioritnej osi 1 – riadiaci orgán/sekretariát operačného programu INTERACT II a prijímateľov prostriedkov z prioritnej osi 2 sa v treťom odseku nasledujúcom po bode 7 vypúšťa prvá veta v znení:

"Prijímateľ predkladá riadiacemu orgánu žiadosť o platbu (záverečnú) spolu so zoznamom deklarovaných výdavkov a výpisov z bankového účtu na kontrolu."

23.	V časti 7.7 Účtovníctvo sa text poslednej vety posledného odseku upravuje nasledovne:

"Riadiaci orgán zmluvne zabezpečí, aby v súlade s čl. 60, písm. d) nariadenia Rady (ES) č. 1083/2006 prijímateľ viedol buď samostatný účtovný systém alebo vhodné kódové označenie účtov pre všetky transakcie súvisiace s operáciou tak, aby neboli dotknuté vnútroštátne účtovné pravidlá."

24.	V časti 7.9 Používanie mien sa dopĺňa nová odrážka v znení:

"rozhodnutia o použití prostriedkov sú vydávané v EUR;"

25.	V celom texte materiálu sa pri preplácaní prostriedkov ERDF a národných príspevkov členských štátov vypúšťa „v pomere stanovenom na operáciu“, prípadne „v pomernej výške“. 

26.	Aktualizuje sa príloha 1 Štruktúra kódov pre nezrovnalosti (kódy OLAF) a finančné vysporiadanie.

27.	Aktualizuje sa príloha 2 Správa o zistenej nezrovnalosti – "Report on Identified Irregularity".

28.	Zrušuje sa príloha 3b Žiadosť o platbu (pre prijímateľa z prioritnej osi 2 ) a príloha 3a Žiadosť o platbu platí pre všetkých prijímateľov OP INTERACT. Zároveň sa aktualizuje príloha 3a v časti "Declared Expenditure".

29.	Dopĺňa sa nová príloha 3b Pokyny pre vyplnenie žiadosti o platbu.

30.	Príloha 6a Vyhlásenie o overení sa zrušuje a nahrádza ju len príloha 6, ktorá predstavuje aktualizáciu pôvodnej prílohy 6b.

31.	V nadväznosti na vykonané zmeny sa upravuje zoznam príloh.

32.	V rámci materiálu sa opravujú formálne a gramatické chyby.